adada' ku tangah mukan tu kiyandi

adada' ku tangah mukan tu kiyandi

 sapuelac 

 ngatu cacay 
anu mukan kami tu kiyandi(冰棒), saca pincilin(外來語:冰淇淋),saca paupin(外來語:刨冰) , saca cuededay(冰的) a kakaenan sa, katuud ku tademaw adada' ku tangah.
izay mahiza saw? mukan kami tu cuededay a kakaenan, pacumud i laway niyam sa, uyiniyan " cueded" macucukay(刺激) a tineng(知覺), patudu'(傳達) katukuh tu punu' nu mita.  

anu tabaki kya cucuk, mahaceng(強烈) kya katinengan(知覺), mungangaw(錯誤) tu ku punu' nu mita. pakuhica(認為) adada' tu sa.  

uzama sa, mukan tu cuededay, tansul sa macuwad(擴張) ku siekuan(外來語:血管), tansaul sa micumud ku izang tayza i punu'. sisa, adada' tu ku tangah nu mita.  

u lakelalan(原因) nu adada' ku tangah. tatenga'ay sa, caay katineng henay ku kagak nu ayzaay.  

izaw ku misaydan panganganen tina adada' "pincilin adada' nu tangah冰淇淋頭痛症".

 ngatu tusa 
manay anu mukan kami tu cuededay a kakaenan, amana kalamkam, haymaw han mukan. amana iyadah tu mukan, adidi' han pacumud tu laway.

anu mahiza sa, caay tu kaadada' ku tangah. yadah ku kakelalan nu adada' nu tangah, anu adada' ku tangah matenes, tayza tu miazih tu misaydan.

papikinsa'en tu. amana mukan tu cetungci(外來語:止痛劑), caay ku kapahay a aluday(習慣) kuyni. anu masinawal, caay kakaph ku balucu', adada' tu ku tangah.

 ngatu tulu 
yadah ku kakuniza nu cuededay a kakaenan, izaw ku pincilin, paupin, sengtay(外來語:聖代), pingsa(外來語:冰沙).....

sicedam(甜), aesu'(好吃) tina cuededay a kakaenan.

 namakayniyan a nasulitan nasakamuan atu natinengan 
台灣頭痛學會（繁體中文）

維基百科，自由的百科全書wikipayek paybalucu'ay pulungamin a cudad-頭痛

nasulitan nay pabalucu'ay a kawaw nu subana'ay a pu 2018-1, nasulitan ni Tuku Sayun.

kakuniza:adada'